Úrad vlády SR						  Na rokovanie vlády SR
Sekcia hospodárskej politiky					  dňa  5.9.2001
									  k číslu: 5977/2001
									  k bodu: 33

S t a n o v i s k o 

k návrhu na vydanie rozhodnutia o privatizácii  časti zdravotníckeho zariadenia Poliklinika Ružinov – časť Lekáreň v Obvodnom zdravotnom stredisku Babuškova 2

I.

          Materiál predkladá ministerka pre správu a privatizáciu národného majetku na základe  §10 ods.1 a 13 a §10a ods.2 zákona č.92/1991 Zb. o podmienkach prevodu majetku štátu na iné osoby v znení neskorších predpisov.

          V materiáli je predložený návrh na privatizáciu majetku časti zdravotníckeho zariadenia priamym predajom záujemcovi, ktorý bol vybraný vo výberovom konaní.

II.

          Materiál nie je predmetom štandardného medzirezortného pripomienkového konania.

III.

          Nadobúdateľ privatizovaného majetku ako jediný predložil v stanovenom termíne ponuku do výberového konania, je prevádzkovateľom lekárne a splnil všetky požadované podmienky a kritériá výberového konania.

          Porada ekonomických ministrov vlády SR predložený materiál prerokovala 27.8.2001 a  návrh odporučila vláde SR schváliť.  Predkladateľovi materiálu odporučila na rokovanie vlády, vzhľadom na výšku kúpnej ceny, špecifikovať aj plochu privatizovaného zariadenia. Po tomto spresnení predmetu predaja (str.2 dôvodovej správy) možno odporučiť, aby vláda SR uvážila schválenie predloženého návrhu, a to z dôvodu stanovenej ceny predávanej nehnuteľnosti (plocha pozemku a objekt na tejto ploche), ktorá sa ukazuje ako výrazne podhodnotená. 

         Odporúčame, aby vláda o predloženom návrhu rozhodla na základe výsledku rozpravy a s prihliadnutím na  pripomienku k stanoveniu kúpnej ceny.

Bratislava  3.  9.  2001